Rikunarita-ORG/Wikinium huggingface dataset:
# விலங்குப் பரிசோதனை

|  |
| --- |
| விஸ்டர் பரிசோதனைக்கூட எலி |
| விவரிப்பு | ஆண்டுக்கு சுமார் 50 முதல் 100 மில்லியன் முதுகெலும்பிகள் அறிவியல் ஆராய்ச்சிக்காகப் பயன்படுத்தப்படுகின்றன. |
| தொடர்புடையத் துறைகள் | விலங்குப் பரிசோதனை, அறிவியல், மருத்துவம், விலங்கு நலம், விலங்குரிமை, நெறிமுறைக் கல்வி |

**விலங்குப் பரிசோதனை** (ஆங்கிலம்: *animal testing*) அல்லது **விலங்குச் சோதனை** அல்லது **விலங்கு ஆராய்ச்சி** (*animal research*) என்பது ஆய்வின் கீழ் வைக்கப்படும் உயிரியல் அமைப்பின் செயற்பாட்டை பாதிக்கும் மாறிகளைக் கட்டுப்படுத்த முயற்சிக்கும் சோதனைகளில் மனிதரல்லாத விலங்குகளைப் பயன்படுத்துவதாகும். சுருக்கமாகச் சொன்னால் மனிதத் தேவைகளுக்காக மனிதரல்லாத விலங்குகளின் உயிருள்ள உடலினை ஆய்வுக்கு உட்படுத்துவதாகும். வலியச் சென்று விலங்குகளை வற்புறுத்திச் செய்யப்படும் இந்த அணுகுமுறையானது விலங்குகளை அவற்றின் இயற்கையான சூழல் அல்லது வாழ்விடங்களில் இயல்பாக வாழவிட்டு அதைத் தொலைவிலிருந்து கண்காணிக்கும் கள ஆய்வுகளோடு முரண்படுவதாகும். விலங்குப் பரிசோதனைகள் பொதுவாக பல்கலைக்கழகங்கள், மருத்துவப் பள்ளிகள், மருந்து நிறுவனங்கள், பாதுகாப்புத் துறை நிறுவனங்கள், தொழிற்துறைக்கு விலங்குப் பரிசோதனை சேவைகளை வழங்கும் வணிக நிறுவனங்கள் ஆகியவற்றால் நடத்தப்படுகிறது. விலங்குப் பரிசோதனையின் நோக்கமானது ஒரு உயிரினத்தைப் பற்றிய அடிப்படை அறிவியலை வளர்க்கும் நோக்கில் செய்யப்படும் வெறும் கோட்பாட்டு ஆராய்ச்சியில் (theoretical research) துவங்கி நோய்களுக்கான சிகிச்சை முறைகளைக் கண்டுபிடிப்பது உள்ளிட்ட நடைமுறை முக்கியத்துவம் வாய்ந்த சிக்கல்களுககுத் தீர்வு காண முயலும் பயன்பாட்டு ஆராய்ச்சி (applied research) வரை ஒரு நிறமாலையாக விரிந்து காணப்படுகிறது. பயன்பாட்டு ஆராய்ச்சியின் எடுத்துக்காட்டுகளில் நோய்களுக்கான சிகிச்சை முறைகளை சோதித்தல், இனப்பெருக்கம், பாதுகாப்பு ஆராய்ச்சி, அழகுசாதனப் பொருட்களை உள்ளடக்கிய நச்சுயியல் பரிசோதனை ஆகியவை அடங்கும். கல்வியியலில் விலங்குப் பரிசோதனை என்பது பொரும்பாலும் உயிரியல் அல்லது உளவியல் மேற்படிப்புகளின் ஒரு அங்கமாகத் திகழ்கிறது. இந்த நடைமுறை வெவ்வேறு நாடுகளில் வெவ்வேறு அளவுகளில் சட்டதிட்டங்களால் கட்டுப்படுத்தப்படுகிறது.

2010-ம் ஆண்டுக் கணக்கின்படி ஜீப்ராஃபிஷ் எனப்படும் மீன் முதலாக முதனி வகை விலங்கினங்கள் வரை விலங்குப் பரிசோதனைகளில் முதுகெலும்புள்ள விலங்குகளின் வருடாந்திரப் பயன்பாடு 10 முதல் 100 மில்லியன் வரை இருக்கும் என்று மதிப்பிடப்பட்டுள்ளது. ஐரோப்பிய ஒன்றியத்தில் ஆராய்ச்சியில் பயன்படுத்தப்படும் விலங்குகளில் முதுகெலும்புள்ள விலங்கினங்களின் எண்ணிக்கை 93% ஆகும். மேலும் 2011-ம் ஆண்டு மட்டும் 11.5 மில்லியன் விலங்குகள் விலங்குப் பரிசோதனைகளுக்காகப் பயன்படுத்தப்பட்டன. ஒரு மதிப்பீட்டின்படி, 2001-ல் அமெரிக்காவில் மட்டும் பரிசோதனைகளுக்காகப் பயன்படுத்தப்பட்ட எலிகளின் எண்ணிக்கை 80 மில்லியன் ஆகும். 2013-ம் ஆண்டின் அறிக்கையின் படி ஆராய்ச்சி விலங்குகளில் எலிகள் உள்ளிட்ட பாலூட்டிகள், மீன்கள், நீர்நில வாழ்வன, ஊர்வன ஆகியவற்றின் பங்கு 85%-க்கும் அதிகமானது என்று அறியப்படுகிறது. 2022-ம் ஆண்டு, அனைத்து மருந்துகளும் விலங்குகளின் மீது பரிசோதிக்கப்பட வேண்டும் என்ற ஐநா உணவு மற்றும் மருந்து அமைப்பான FDA-வின் தேவையை நீக்கும் சட்டமொன்று அமெரிக்காவில் நிறைவேற்றப்பட்டது.

## இவற்றையும் காண்க

* விலங்குரிமை
* விலங்கு வன்கொடுமை
* விலங்குத் தொழிற்கூட்டு

## மேற்கோள்கள்

## மேலும் படிக்க

## வெளி இணைப்புகள்

* பொதுவகத்தில் விலங்குப் பரிசோதனை தொடர்பாக ஊடகக் கோப்புகள் உள்ளன.
# ஆக்கிரமிப்பு உயிரினம்

பார்த்தீனியம்
ஆகாயத் தாமரை
உண்ணிச்செடி
**ஆக்கிரமிப்பு உயிரினம்** அல்லது **அயல் உயிரினம்** (*invasive* or *alien species*) என்பது அறிமுகப்படுத்தப்பட்ட இனமாகும். இந்த அறிமுகப்படுத்தபட்ட இனத்தின் எண்ணிக்கை மிகுந்து அந்த புதிய சூழலுக்கு தீங்கு விளைவிப்பதாக மாறக்கூடிய வாய்ப்பு உள்ளது ஆகும். ஆக்கிரமிப்பு இனங்கள் புதிய வாழ்விடங்களையும், உயிரின மண்டலத்தையும் மோசமாக பாதிக்கின்றன. இதனால் சூழல் அல்லது பொருளாதார சேதம் உண்டாகிறது. உணவுச்சங்கிலியில் மனிதர்கள் செய்த மாற்றங்களினால், பூர்வீகச் சூழலுக்குத் தீங்கு ஏற்படும் பூர்வீக உயிரினங்களுக்கும் இந்தச் சொல் சிலசமயங்களில் பயன்படுத்தப்படுகிறது. எடுத்துக்காட்டாக, ஊதா கடல் முள்ளெலி ( *Strongylocentrotus purpuratus* ) அதன் இயற்கை வேட்டையாடியான கலிபோர்னியா கடற்கீரி அதிக அளவில் பிடிக்கப்பட்டதன் காரணமாக வடக்கு கலிபோர்னியா கடற்கரையில் கடற்பாசி காடுகள் அழிந்துவிட்டன. 20 ஆம் நூற்றாண்டிலிருந்து, ஆக்கிரமிப்பு இனங்கள் கடுமையான பொருளாதார, சமூக மற்றும் சுற்றுச்சூழல் அச்சுறுத்தலாக மாறியுள்ளன.

நீண்டகாலமாக நிலைத்துள்ள சுற்றுச்சூழல் அமைப்புகளின் மீது உயிரினங்கள் படையெடுப்பது என்பது ஒரு இயற்கையான நிகழ்வாகும். ஆனால் மனிதரால் அறிமுகப்படுத்தபட்ட இனங்களின் படையெடுப்பின் வீதம், அளவு, புவியியல் எல்லை போன்றவை பெரிதும் அதிகரித்துள்ளன. ஆயிரக்கணக்கான ஆண்டுகளாக, மனிதர்கள் தற்செயலாகவோ மற்றும் வேண்டுமென்றே உயிரினங்களை பரவவிடுபவர்களாக இருந்துள்ளனர். அவர்களின் தொடக்ககால இடம்பெயர்வுகளில் தொடங்கி, அப்போக்கு கண்டுபிடிப்புக் காலத்தில் முடுக்கம் பெற்று, பன்னாட்டு வணிகத்த்தினால் மீண்டும் முடுக்கம் பெற்றன. ஆக்கிரமிப்பு தாவர இனங்களில் சீமைக் கருவேலம், ஆகாயத் தாமரை, உண்ணிச்செடி, பார்த்தீனியம் போன்றவை குறிப்பிடத்தக்க எடுத்துக்காட்டுகளாக உள்ளன. ஆக்கிரமிப்பு விலங்குகளுக்கு எடுத்துக்காட்டுகளாக ஆப்பிரிக்கன் கெளுத்தி, டேங் கிளானர், வீழ்ச்சி படைப்புழு ஆகியவை உள்ளன.

## மேற்கோள்கள்
# உளி

உளி
 புதிய கற்கால உளி, சுலெசிவிகு-கோல்சுட்டீன், செருமனி,(கிமு 4100. – 2700)
 **உளி(chisel)* என்பது தன் நுனியில் வெட்டும் பாங்கான அலகுள்ள கருவியாகும். மர உளிகள் தம் நுனி அலகால் மரத்தைச் சீவுகின்றன அல்லது வெட்டுகின்றன. வன்மையான மரம், கல், பொன்மம் (உலோகம்) போன்றவற்றின் மேல் உளியை வைத்து சுத்தியலால் உட்புறமாகத் தட்டிச் சீவவோ அல்லது வெட்டவோ செய்யலாம். சிலவகை உளிகளின் கைப்பிடியும் அலகும் இரும்பு அல்லது மரத்தால் செய்யப்படுகின்றன. வெட்டலகின் நுனி கூராக அமையும்.

## காடியுளி

பல்வேறு காடியுளிகளும் மரச் சுத்தியல்களும்
## மேற்கோள்கள்

## வெள்ளி இணைப்புகள்

* Sharpening, Honing and Polishing Gouges and Other Carving Tools

## நூல்தொகை

விக்கிமீடியா பொதுவகத்தில்,
 Chisels
என்பதில் ஊடகங்கள் உள்ளன.

* Reader's Digest Book of Skills & Tools பன்னாட்டுத் தரப்புத்தக எண் 0-89577-469-0
# தொல்லுயிர் எச்சம்

அம்மோனைட்டு
மரத்தின் எச்சம்
ஆர்க்கியோப்டெரிக்ஸ்
**தொல்லுயிர் எச்சம் (fossil)** அல்லது **புதைபடிவம்** என்பது தாதுப்படுத்தப்பட்ட அல்லது தாதுப்பொருளால் நிரப்பப்பட்ட தாவரங்கள், விலங்குகள் மற்றும் அவற்றின் கால்தடங்கள் ஆகியவற்றைக் குறிக்கும். அவை, மூலக்கூறு உயிரியலாளர்களுக்கு மிகவும் பயனுள்ள தகவல்களை அளிக்கின்றன. சில சமயங்களில் மரப் பிசினில் சிக்கும் சிறு பூச்சிகள் எச்சங்களாகின்றன (பார்க்கவும்: அம்பர்).

வாழும் உயிரினங்களில் சில பழைய தொல்லுயிர் எச்சங்களை ஒத்து இருப்பின் அவற்றை வாழும் தொல்லுயிர் எச்சங்கள் எனக் குறிப்பிடுவர். கண்டெடுக்கப்படும் தொல்லுயிர் எச்சமானது தற்காலத்தில் வாழும் உயிரினமாக இல்லாதவிடத்து அவை இன அழிவுக்குள்ளான இனமாகக் கருதப்படும்.

இந்தோனேசியாவின் பண்டுங் புவிச்சரிதவியல் அருங்காட்சியகத்தில் உள்ள மரப் புதை படிவம். இந்தோனேசியாவில் இதுவரை கிடைத்துள்ள மரப் புதைபடிவங்களில் இதுவே மிகப் பெரியது. உலகிலேயே மிகப் பெரிய மரப் புதை படிவமாகவும் இது கருதப்படுகிறது.

## மேற்கோள்கள்
# சிவப்பு அணில்

Chordata

| சிவப்பு அணில் |
| --- |
|  |
| காப்பு நிலை |
|  தீவாய்ப்புக் கவலை குறைந்த இனம்  (IUCN 3.1) |
| உயிரியல் வகைப்பாடு  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறிணி |
| குடும்பம்: | அணில் |
| பேரினம்: | Sciurus |
| துணைப்பேரினம்: | *Sciurus* |
| இனம்: | S. vulgaris |
| இருசொற் பெயரீடு |
| Sciurus vulgaris லின்னேயசு, 1758 |
| துணையினங்கள் |
|
அறியப்பட்ட 23 இனங்கள் |
|  |
|      வாழ்விடங்கள் |

**சிவப்பு அணில்** அல்லது **ஐரோவாசியச் சிவப்பு அணில்** (ஆங்கிலப் பெயர்: red squirrel அல்லது Eurasian red squirrel, உயிரியல் பெயர்: *Sciurus vulgaris*) என்பது மரங்களில் வாழக்கூடிய ஒரு அணில் ஆகும். இது ஐரோவாசியா முழுவதும் காணப்படுகிறது. இது மரங்களில் வாழக்கூடிய கொறிணி ஆகும். இது ஒரு அனைத்துண்ணி ஆகும்.

## உசாத்துணை
# பால் ஈருருமை

பெண் மயிலின் முன்பு ஆண் மயிலின் காதலாட்டம்; கவனிக்க ஆணிற்கு மிகப்பெரிய தோகை
**பால் ஈருருமை** அல்லது ஈருருவத் தோற்றம் (*Sexual dimorphism*) என்பது ஒரே சிற்றினத்தில் ஆணுக்கும் பெண்ணுக்கும் உடலமைப்பில் முறையான வேறுபாடு உள்ளதாகும். ஒரு சிற்றினத்தில் பால் ஈருருமை, ஆண், பெண்ணிடையே உடலின் வண்ணத்தில் வேற்றுமை, உடலின் அளவில் வேற்றுமை, பெரிய இறகு அல்லது கொம்புகள்; தந்தங்கள் பெற்றிருத்தல், நடத்தை போன்றவையால் தீர்மானிக்கப்படுகிறது. இப்பண்பு பூச்சிகள், பாலூட்டிகள், ஈருடலிகள், மீன்கள், ஊர்வன எனப் பெரும்பாலான விலங்கினங்களில் காணப்படுகிறன. இவை அவற்றின் தகவமைப்பின் ஒரு பகுதியாகும்.

ஆண் (வலது புறம்) மற்றும் பெண் (இடது புறம்) சிலந்தி (*Argiope appensa*); சிலந்தியினங்களில் ஆண் பெண்ணைவிட பலமடங்கு சிறியவை
பெண் தூண்டில் மீனின்"(Triplewart seadevil) *ஆசனவாய் அருகில் ஆண் தூண்டில் மீன்; கவனிக்க உடலளவு*
## மேற்கோள்கள்
# கங்காரு எலி

| கங்காரு எலி புதைப்படிவ காலம்:ப்ளீயிஸ்டோசின் பிற்காலம் முதல் தற்காலம் வரை |
| --- |
|  |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கொறிணி |
| பேரினம்: | *டிப்போடொமைசு* கிரே, 1841 |

**கங்காரு எலி** (*Kangaroo rat*) என்பது வட அமெரிக்காவின் மேற்குப் பகுதியில் வளரக்கூடிய சிறிய வகைக் கொறிணி ஆகும். இவற்றின் பொதுவான பெயர் இவைகளின் இருகால் வடிவத்தில் இருந்து பெறப்பட்டது. எனினும் இவை அவுஸ்திரேலிய உலர் சமவெளிப் பகுதிக்குரிய பெரிய கங்காரு போன்று இல்லை. எனினும் பார்க்க எலி போன்று இருப்பதனால் இவ்வாறு அழைக்கப்படுகின்றன. கங்காரு எலிகளை அரிசோனா மற்றும் கொலராடோ பகுதிகளிலும் காணலாம். உலகெங்கும் 22 வகையான கங்காரு எலிகள் வாழ்கின்றன. அவற்றுள் மிகவும் பெரியது *டிப்போடொமைசு* இனம் ஆகும். மழைவீழ்ச்சி மற்றும் ஈரப்பதம் குறைந்த இடங்களே இவற்றின் வாழிடமாக உள்ளது.

## விபரம்

பொதுவாக கங்காரு எலிகளின் நீளம் 10 தொடக்கம் 12 சென்ரி மீற்றர்கள் ஆகும், அத்துடன் இவற்றின் நிறை 35 தொடக்கம் 180 கிராம்கள் ஆகும். இவற்றின் வால் உடலையும், தலையையும் பார்க்க நீளமானதாகும். அத்துடன் கங்காரு எலிகளில் மற்றுமொரு குறிப்பிடத்தக்க விடயம் உள்ளது, அதாவது இவற்றின் கன்னத்திலே உரோமத்துடன் கூடிய சிறுபைகள் (cheek pouches) காணப்படுகின்றன. இப்பைகள் உணவை சேமித்துவைக்கப் பயன்படுத்தப்படுகின்றன.

### இடம்பெயர்வு

கங்காரு எலிகள் இருகால் நகர்வு முறையையே பின்பற்றுகின்றன. இவை அடிக்கடி ஆறு அடி நீளம் பாயக்கூடியவை. இவை பாய்ச்சல்கள் மூலம் தாம் சென்றுகொண்டிருக்கும் திசையை திடீரென மாற்றக்கூடியவை.

## மேற்கோள்கள்
# குடல்

**குடல்** என்பது, இரையகக் குடற்பாதையின் ஒரு பகுதியாகும். இது இரைப்பையின் பக்கத்தில் அமைந்துள்ளது அல்லது நமதின் வயிறில் உள்ளது என்றும் கூறலாம். குடல் மனித உள்ளுருப்புகளில் முக்கியமானது ஆகும்.குடல் இருவகைகள் உண்டு அவை சிறுகுடல் மற்றும் பெருங்குடல் என்று இருவகைப்படும்.

## குடல் வகைகள்

### சிறுகுடல்

உயிரியலில் **சிறுகுடல்** (small intestine) என்பது, இரையகக் குடற்பாதையின் ஒரு பகுதியாகும். இது இரைப்பைக்கும், பெருங்குடலுக்கும் இடையில் அமைந்துள்ளது. இது, முன்சிறுகுடல், நடுச்சிறுகுடல், பின்சிறுகுடல் என மூன்று பகுதிகளாக உள்ளது. இங்குதான் பெரும்பாலான சமிபாடு நிகழ்கிறது. சிறுகுடலின் உட் சுவரிலிருந்து நீட்டிக்கொண்டிருக்கும் விரலிகள் என்னும் அமைப்புகள் ஊட்டப் பொருள்களை உறிஞ்சி குருதிக்குள் அனுப்புகின்றன..

```
ஐந்து வயதுக்கு மேற்பட்ட மனிதரில் சிறுகுடலின் நீளம் 4 மீட்டருக்கும் 7 மீட்டருக்கும் இடையில் காணப்படும். சிறுகுடலின் பகுதிகள் பின்வருமாறு அமைந்திருக்கும்:
```

* முன்சிறுகுடல்: 26 சமீ (9.84 அங்) நீளம்.
* நடுச்சிறுகுடல்: 2.5 மீ (8.2 அடி) நீளம்.
* பின்சிறுகுடல்: 3.5 மீ (11.5 அடி) நீளம்.

சிறுகுடல், பெருங்குடலிலும் 4 - 5 மடங்கு நீளம் கொண்டு பெரியதாக இருந்தாலும், இதன் விட்டம் சிறியதாக இருப்பதால் சிறுகுடல் என்று அழைக்கப்படுகிறது. சராசரியாக, வளர்ந்த மனிதரில் சிறுகுடல் 2.5-3 சமீ விட்டம் கொண்டதாகவும், பெருங்குடல் 7.6 சமீ விட்டம் கொண்டதாகவும் இருக்கின்றன.

### பெருங்குடல்

**பெருங்குடல்** திண்மக் கழிவுகளுக்கான ஒரு சேமிப்புக் குழாய் ஆகும். பெருங்குடலின் முக்கிய செயற்பாடு மலத்தில் இருந்து நீர், உப்புக்கள் என்பவற்றைப் பிரித்து எடுப்பதாகும். பாலூட்டிகளில் இது ஏறு பெருங்குடல், இறங்கு பெருங்குடல், குறுக்குப் பெருங்குடல், நெளிபெருங்குடல் என நான்கு பகுதிகளை உள்ளடக்கியுள்ளது. பெருங்குடல்வாயில் இருந்து இறங்கு பெருங்குடல் தொடக்கம் வரையுள்ள பகுதி வலது பெருங்குடல் எனவும் மீதி இடது பெருங்குடல் எனவும் அழைக்கப்படுவது உண்டு.

மேற்கோள்கள்
# பிரேசில் கொட்டை

| பிரேசில் கொட்டை |
| --- |
|  |
| காப்பு நிலை |
|  அழிவாய்ப்பு இனம்  (IUCN 2.3) |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | இருவித்திலைத் தாவரம் |
| தரப்படுத்தப்படாத: | Asterids |
| வரிசை: | Ericales |
| குடும்பம்: | Lecythidaceae |
| பேரினம்: | Bertholletia |
| இனம்: | B. excelsa |
| இருசொற் பெயரீடு |
| Bertholletia excelsa Humb. & Bonpl. |

**பிரேசில் கொட்டை** என்பது தென் அமெரிக்காவில் பெரிதும் கிடைக்கும் மனிதர் உண்ணும் கொட்டை ஆகும். அமொசான் காடுகளில் உள்ள பெரிய மரங்களில் இருந்து இவை பெரிதும் பெறப்படுகின்றன. இந்த மரத்தின் அறிவியல் பெயர் Bertholletia excelsa ஆகும்.

இந்த கொட்டைகளை ஒரு நாள் நீரில் நனைத்து வைத்திருந்து, பின்னர் அவித்து உண்ணலாம்.

 *உயிரியல் தொடர்பான இக்கட்டுரை, வளர்ச்சியடையாத குறுங்கட்டுரை ஆகும். இதைத் தொகுப்பதன் மூலம் நீங்கள் இதன் வளர்ச்சியில் பங்களிக்கலாம்.*
# மர்மோட்

| மர்மோட் புதைப்படிவ காலம்:Late Miocene–Recent |
| --- |
|  |
| மஞ்சள் வயிற்று மர்மோட்டு |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறிணி |
| குடும்பம்: | அணில் |
| துணைக்குடும்பம்: | Xerinae |
| சிற்றினம்: | மர்மோட்டினிi |
| பேரினம்: | மர்மோட்டா Blumenbach, 1779 |
| இனங்கள் |
|
15, see text |

மர்மோட்
**மர்மோட்** (*Marmot*) என்பவை மர்மோட் பேரினத்தில் கொறிணி இனத்தைச் சேர்ந்த பெரிய அணில் ஆகும். இவ்வினத்தில் 15 வகைகள் உள்ளன. இவற்றுள் சில மலைப்பகுதிகளில் குறிப்பாக ஆல்ப்ஸ் மலை, வட அபென்னைன் மலை, கார்பத்தீய மலைகள், தத்ரா மலைகள் மற்றும் ஐரோப்பா மற்றும் வடமேற்கு ஆசியாவில் பைரெனீசு மலைகளிலும் காணப்படுகின்றன. மேலும் சில வகைகள் வட அமெரிக்காவின் ராக்கி மலைத்தொடர், கருமலைகள், காஸ்கேடு மலைகள், பசிபிக் மலைகள் மற்றும் சியெரா நெவடா ஆகிய பகுதிகளில் காணப்படுகின்றன. இந்தியாவின் லடாக் பகுதியிலும் பாக்கிஸ்தானின் தியோசாய் தேசியப்பூங்காவிலும் சில வகைகள் காணப்படுகின்றன. சில வட அமெரிக்கப் புல்வெளிப் பிரதேசங்களிலும் யுரேசியப் புல்வெளிகளிலும் பரவி வாழ்கின்றன. இதே போன்ற அளவு மற்றும் உருவ ஒற்றுமையுள்ள ஓர் உயிரினம் தரை நாய் ஆகும். ஆனால் அது மர்மோட் இனத்தைச் சேர்ந்ததல்ல.

## வாழ்க்கை

பொதுவாக மர்மோட்டுகள் புதர்களிலும் தரைகளில் வளை அமைத்து வாழும் விலங்காகும். மஞ்சள் வயிற்று மர்மோட்டுகள் பாறைக்குவியல்களுக்கிடையேயும் வாழும். இவை குளிர்காலங்களில் மூன்று மாதங்கள் நீண்ட துயிலுக்கு ஆட்படும். மர்மோட்டுகள் சமூகமாகக் கூடி வாழும் விலங்குகள் ஆகும். ஆபத்துகள் ஏதேனும் தென்படின் இவை தங்களுக்கிடையே ஒலி எழுப்பி மற்ற மர்மோட்டுகளை எச்சரிக்கும். இவை புற்கள், பழங்கள், மரப்பாசிகள், பாசிகள், வேர்கள் மற்றும் பூக்களை உண்ணும் தாவர உண்ணிகளாகும்.

## உடல் அமைப்பு

இவ்வகைக் கொறிணிகள் வகைக்கேற்ப நீண்டும் பளுவானதாயும் இருக்கும். சாதாரணமாக இவற்றின் எடை 3 முதல் 7 கி.கி வரை(6.6 முதல் 15.4 பவுண்டுகள்) இருக்கும். இவை குளிர் பிரதேசங்களுக்கேற்ற வாழ் தகவமைப்பு கொண்டவை. உடல் மற்றும் காது முழுவதும் மயிர் மூடிக் காணப்படும். இவற்றின் சிறிய கால்கள் மற்றும் வலுவான நகங்கள் வளை தோண்டுவதற்கு உதவும். முழு உடலும் 30 முதல் 60 செ. மீ (11.8 டொ 23. 6 அங்குலம்) நீளம் கொண்டவை. இதன் வால் மட்டும் 10 செ.மீ முதல் 25 செ.மீ வரை இருக்கும். இதன் உடல் முழுதும் உள்ள நீண்ட அடர்ந்த மயிரானது நீண்ட நார் போன்று மஞ்சள் கலந்த பழுப்பு நிறத்தில் காணப்படும். பழுப்பு, செம்பழுப்பு, கருப்பு மற்றும் சாம்பலும் வெண்மையும் கலந்த நிறங்களிலும் இருக்கும்.

## மேற்கோள்கள்

விக்கிமீடியா பொதுவகத்தில்,
 மர்மோட்
என்பதில் ஊடகங்கள் உள்ளன.
# பெரமோன்

**பெரமோன்** (*pheromone*) என்பது பொதுவாக ஒரு உயிரினம் தன் இனத்தைச் சேர்ந்த மற்ற உயிரிகளுடன் தொடர்பு கொள்ளும் பொருட்டு சுற்றுப்புறத்தில் சுரக்கும் மணமுடைய வேதிப்பொருள் ஆகும். ஆனால் ஒரு உயிரினத்தின் ஃபெரமோன் மற்றொரு இன உயிரினத்தில் துலங்கல் உண்டாக்குவதும் அறியப்பட்டுள்ளது.

பெரமோன்கள் உண்டாக்கும் விளைவு உள்ளுணர்வால் ஏற்படுவதாகும். இது உயிரினம் கற்றறிந்து உண்டாவதில்லை. மனிதன் உள்ளிட்ட அனைத்து விலங்கினங்களிலும் பெரமோன்கள் காணப்பட்டாலும் பூச்சியினங்களிலேயே இது மிகப்பரவலாய்க் காணப்படுகிறது. பெரமோன்களைப் பற்றிய அறிவு வாசனைத் திரவியங்கள் தயாரித்தல், பூச்சிகளைக் கட்டுப்படுத்தல் போன்றவற்றில் பயன்படுத்தப்படுகிறது.

## பூச்சி பெரமோன்கள்

### எச்சரிக்கை பெரமோன்

எறும்புக் கூட்டத்தில் ஓர் எறும்பு தொந்தரவு செய்யப்பட்டால் அது எச்சரிக்கை ஃபெரமோனை வெளியிடும். இதனால் ஈர்க்கப்படும் எறும்புகள் அவ்விடம் நோக்கி வந்து தொந்தரவைச் சரி செய்ய முயலும். இந்த ஃபெரமோன் மறைந்ததும் எறும்புகள் தங்கள் வேலைகளில் ஈடுபடத் துவங்கும்.

### பாதை பெரமோன்

சில எறும்புகள் உணவைக் கண்டுபிடித்து அதைக் கூட்டிற்கு எடுத்துவரும் போது வந்த பாதையில் பாதை ஃபெரமோன்களை சுரக்கும். இதனால் கவரப்பட்ட மற்ற எறும்புகள் அதே பாதையில் சென்று உணவைக் கண்டுபிடித்துக் கூட்டிற்குக் கொண்டு வரும். அவையும் அதேபோல் வரும் வழியில் ஃபெரமோன்களைச் சுரக்கும். உணவு தீர்ந்ததும் எறும்புகள் ஃபெரமோன்களைச் சுரப்பதை நிறுத்தி விடும்.
அத்தோடு இந்த ஃபெரமோன்கள் எளிதில் ஆவியாகியும் விடும். எனவே எறும்புகள் குழம்புவதில்லை.

### அரசித் தேனீயின் கீழ்த்தாடை பெரமோன்

உண்மையைச் சொல்ல வேண்டுமென்றால் அரசித் தேனீ ஒரு முட்டை போடும் இயந்திரமே ஆகும். ஓர் உறைக்குள் இரு வாள்கள் இருக்க முடியாதது போல் ஒரு தேனீக் கூட்டில் இரு அரசிகள் இருக்க முடியாது. இதற்குக் காரணம் அரசித் தேனீ சுரக்கும் ஒரு வித ஃபெரமோன் ஆகும். இது அரசியின் கீழ்த்தாடையில் உள்ள சில சுரப்பிகளால் சுரக்கப்படுகின்றன.
இதன் விளைவுகளாவன:

* பணியாளர் தேனீக்களை தனக்கு உணவூட்ச் செய்தல்
* இன்னொரு அரசி அறை கட்டப்படாமல் தடுத்தல்
* பணியாளர்களில் அண்டகங்கள் உருவாகாமல் தடுத்தல்

### பால் ஈர்ப்பு பெரமோன்

பூச்சியினங்களில் பொதுவாக பெண் பூச்சிகளே பால் ஈர்ப்பு ஃபெரமோன்களை வெளிவிடுகின்றன. இவை வணிகரீதியாகத் தயாரிக்கப்பட்டு பூச்சிப் பொறிகளாகப் பயன்படுத்தப்படுகின்றன.

## தாவர பெரமோன்கள்

தாவர பெரமோன்களும் அறியப்பட்டுள்ளன. பூச்சிகளால் மகரந்தச் சேர்க்கை நிகழ்த்தும் ஆர்க்கிடுகள் ஆண் பூச்சியைக் கவர பெண் பூச்சியின் மணத்தை வெளியிடுகின்றன.

## பாலூட்டி பெரமோன்கள்

### எல்லை பெரமோன்கள்

வயது வந்த ஆண் நாய்கள் காலைத் தூக்கிக் கம்பத்தில் சிறுநீர் கழிப்பதைப் பார்த்திருக்கலாம். இது மற்ற ஆண் நாய்களுக்குத் தனது எல்லையைத் தெரிவிப்பதற்கான ஃபெரமோன் வெளியீடு ஆகும்.

### மனித பெரமோன்கள்

மனிதர்களிலும் ஃபெரமோன்கள் சுரக்கப்படுகின்றன. விடுதியில் ஒன்றாகத் தங்கியிருக்கும் பெண்களுக்கு மாத விலக்கு ஒரே நேரத்தில் உண்டாவது அறியப்பட்டுள்ளது. இது ஃபெரமேனா் விளைவே என்றறியப்பட்டு உள்ளது. இந்த ஃபெரமோன்கள் அக்குளில் இருந்து சுரக்கப்படுகின்றன.

ஒரு ஆண் பெண்களைக் கவர்வதிலும் ஃபெரமோன்கள் முக்கியப் பங்கு வகிக்கின்றன. இந்த அடிப்படையில் பல வாசனைத் திரவியங்கள் வெளியிடப்படுகின்றன.

## மேற்கோள்கள்